**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 23.06.2021, ora 08:00 – 24.06.2021, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 24.06.2021, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 23.06.2021, la ora 11:30, **Avertizarea Hidrologică nr. 60,** valabilă în intervalul *23.06.2021, ora 12:00 – 24.06.2021, ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Mureş, Olt, Arges, Ialomiţa, Călmăţui, Siret, Prut şi râurile din Dobrogea,* cu posibile depăşiri ale **COTELOR DE APĂRARE,** în care se precizează următoarele:

**- COD GALBEN:** „*În intervalul 23.06.2021, ora 12:00 – 24.06.2021, ora 24:00, pe râurile din bazinele hidrografice: Mureş – bazin amonte S.H. Glodeni, Niraj, Târnava Mare – bazin superior și afluenți bazin mijlociu, Târnava Micӑ – bazin superior și afluenți bazin mijlociu (judeţele: Harghita, Mureş și Sibiu), Olt – bazin amonte S.H. Sebeş Olt (judeţele: Harghita, Covasna, Braşov şi Sibiu), Argeş – bazin superior şi afluenţi bazin mijlociu şi inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin amonte Ac. Dridu şi afluenţii aferenţi sectorului aval Ac. Dridu (judeţele: Dâmboviţa, Prahova, Ilfov şi Ialomiţa), Călmăţui (judeţele: Buzău şi Brăila), Buzӑu - bazin superior şi afluenţi bazin mijlociu şi inferior (judeţele: Braşov, Covasna, Buzӑu şi Prahova), Rm. Sărat (judeţele: Buzău şi Vrancea), Putna (judeţul Vrancea), Trotuş - bazin superior şi afluenţi bazin mijlociu şi inferior (judeţele: Harghita, Covasna, Neamţ, Bacău şi Vrancea), Bistriţa - bazin superior şi afluenţi bazin mijlociu şi inferior (judeţele: Suceava, Harghita, Neamţ şi Bacău), Moldova - bazin superior şi afluenţi bazin mijlociu şi inferior (judeţele: Suceava şi Neamţ), Suceava - bazin superior şi afluenţi bazin mijlociu şi inferior (judeţul Suceava), Bârlad - bazin superior şi afluenţi bazin mijlociu şi inferior (judeţele: Neamţ, Iaşi, Vaslui, Bacău, Vrancea şi Galaţi), Prut – afluenţii aferenţi sectorului aval S.H. Oroftiana (judeţele: Botoşani, Iaşi, Vaslui şi Galaţi) şi râurile din Dobrogea (judeţele: Constanţa şi Tulcea).”*

**- COD PORTOCALIU:** „*În intervalul 23.06.2021, ora 12:00 – 24.06.2021, ora 12:00, pe râurile din bazinele hidrografice: Olt – bazin amonte S.H. Hoghiz (judeţele: Harghita, Covasna şi Braşov), Ialomiţa – bazin superior şi afluenţii bazin mijlociu şi inferior (judeţele: Dâmboviţa, Prahova, Ilfov şi Ialomiţa), Buzӑu - bazin superior şi afluenţi bazin mijlociu şi inferior (judeţele: Braşov, Covasna, Buzӑu şi Prahova), Rm. Sărat - bazin superior şi afluenţi bazin mijlociu şi inferior (judeţele: Buzău şi Vrancea), Putna (judeţul Vrancea), Trotuş – bazin superior şi afluenţi bazin mijlociu şi inferior (judeţele: Harghita, Covasna, Neamţ, Bacău şi Vrancea), Bârlad - bazin superior şi afluenţi bazin mijlociu şi inferior (judeţele: Neamţ, Iaşi, Vaslui, Bacău, Vrancea şi Galaţi), Siret – afluenţii mici aferenţi sectorului aval confluenţă cu râul Rm. Sӑrat (judeţul Galaţi), Prut – afluenţii aferenţi sectorului aval S.H. Drânceni (judeţele: Vaslui şi Galaţi) şi râurile din Dobrogea (judeţele: Tulcea şi Constanţa).”*

Această **Avertizare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ARGEŞ, BACĂU, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, GALAŢI, GIURGIU, HARGHITA, IALOMIŢA, IAŞI, ILFOV, MUREŞ, NEAMŢ, PRAHOVA, SIBIU, SUCEAVA, TELEORMAN, TULCEA, VASLUI şi VRANCEA (24 prefecturi) - COD GALBEN*;

- către prefecturile județelor: *BACĂU, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, HARGHITA, IALOMIŢA, IAŞI, ILFOV, NEAMŢ, PRAHOVA, TULCEA, VASLUI şi VRANCEA (16 prefecturi) - COD PORTOCALIU.*

**RÂURI**

**Debitele au fost, în general, în scădere**, exceptând râurile din bazinul superior al Oltului, unde au fost în creștere ca urmare a precipitațiilor căzute în interval și propagării și cursul mijlociu și inferior al Ialomiței, cursurile inferioare ale Mureșului, Târnavelor, Putnei, Trotușului, Bistriței, Sucevei, Bârladului și Prutului, unde au fost în creștere prin propagare.

Pe râurile din bazinele hidrografice Vișeu, Iza, Tur, Crasna, Barcău, Crișuri, Bega, Timiș, Bârzava, Moravița, Caraș, Nera, Cerna și bazinele superioare ale Someșului și Mureșului debitele au fost relativ staționare.

Scurgeri importante pe versanţi, torenţi, pâraie, viituri rapide pe râurile mici, cu efect de inundaţii locale și creşteri mai importante de niveluri şi debite, cu depășiri ale **COTELOR DE APĂRARE**, s-au produs pe unele râurile din zonele de deal şi munte, mai ales din bazinele superioare ale Vișeului, Someșului, Arieșului, afluenților de dreapta ai Siretului, pe unii afluenți ai Mureșului superior și mijlociu și pe unele râuri mici din bazinele inferioare ale Siretului și Prutului, ca urmare a efectului combinat al precipitaţiilor mai însemnate cantitativ căzute în interval sub formă de aversă, cu caracter torențial.

Debitele se situează la valori sub mediile multianuale lunare, cu coeficienţi moduli cuprinşi între 30-90%, mai mari (în jurul și peste normalele lunare) pe râurile din bazinele hidrografice: Ialomița, Siret, Prut, bazinul superior și mijlociu al Oltului şi pe râurile din Dobrogea şi mai mici (sub 30% din normalele lunare) pe râurile din bazinele hidrografice: Iza, Tur, Lăpuș, Crasna, Barcău, Crișul Negru, Bistra, Moravița, Caraș, Nera, Cerna.

În interval s-au situat peste:

- **COTA DE INUNDAȚIE** râul Olt la stația hidrometrică Hoghiz (350+7)-jud. BV;

- **COTELE DE ATENȚIE** râul Geoagiu la stațiile hidrometrice Mogoș (150+34)-jud. AB și Teiuș (300+10)-jud. AB.

Din datele primite până la ora 06:00, se situează peste **COTELE DE ATENȚIE** râurile la stațiile hidrometrice: Olt – Hoghiz (300+17)-jud. CV, Râul Negru – Reci (300+8) – jud. CV, Cӑlmӑțui – Cireşu (300+22) – jud. BR, Racova – Puscaşi (340+9)-jud. VS, Taița – Satu Nou (250+35)-jud. TL.

În interval au fost emise opt **AVERTIZĂRI HIDROLOGICE** pentru fenomene imediate și cinci **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ nr. 60** din 23.06.2021.

**Debitele vor fi, în general, în scădere**, exceptând râurile din bazinele superioare ale Oltului, Ialomiței, Buzăului, unde vor fi în creștere ca urmare a precipitațiilor prevăzute și propagării și cursurile inferioare ale Ialomiței, Prutului și cursul mijlociu al Mureșului (sector Alba Iulia – Săvârșin), unde vor fi în creştere prin propagare.

Pe râurile din bazinele hidrografice Crasna, Barcău, Crișul Repede, Bega, Moravița, Caraș, Nera și Cerna debitele vor fi relativ staționare.

Sunt posibile scurgeri importante pe versanţi, torenţi, pâraie, viituri rapide pe râurile mici, cu efect de inundaţii locale și creşteri mai importante de niveluri şi debite, cu posibile depășiri ale **COTELOR DE APĂRARE**, pe râurile din zonele de deal şi munte, mai ales din jumătatea de est a țării, ca urmare a efectului combinat al precipitaţiilor mai însemnate cantitativ prevăzute sub formă de aversă cu caracter torențial şi propagării.

Se vor situa peste **COTELE DE ATENȚIE** râurile la stațiile hidrometrice: Olt – Hoghiz (300+30)-jud. CV, Cӑlmӑțui – Cireşu (300+20) – jud. BR, Racova – Puscaşi (340+6)-jud. VS, Taița – Satu Nou (250+35)-jud. TL.

Se menține în vigoare **AVERTIZAREA HIDROLOGICĂ nr. 60** din 23.06.2021.

**DUNĂRE**

**Debitul la intrarea în ţară (secţiunea Baziaş) în intervalul 23.06.2021 – 24.06.2021 a fost în scădere, având valoarea de 4800 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectoarele Gruia – Corabia şi Călăraşi – Tulcea şi relativ staţionare cu tendință de ușoară creștere pe sectorul Tr. Măgurele – Olteniţa.

**Debitul la intrarea în ţară (secţiunea Baziaş) va fi staționar (4800 m3/s).**

În aval de Porţile de Fier debitele vor fi în scădere pe sectoarele Gruia – Corabia și Brăila – Tulcea , relativ staţionare pe sectorul Hârșova – Vadu Oii și la Tr. Măgurele și în creștere ușoară pe sectorul Zimnicea – Cernavodă.

**Se situează în faza I de apărare următoarele sectoare de dig:**

- T. Vladimirescu, R3 (din administrarea S.G.A. Tulcea); Nufăru-Victoria (din administrarea consiliilor locale) – **jud Tulcea.**

**Alimentări cu apă**

Județul Vaslui:

Se mențin prevederile din „Planul de restricții si folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Negrești, din acumularea Căzănești;

- treapta III - pentru S.C. AQUAVAS S.A. VASLUI – Sucursala Vaslui, din acumularea Solești.

**2.** **Situaţia meteorologică în intervalul 23.06.2021, ora 09:00 –24.06.2021, ora 06:00**

**Administraţia Naţională de Meteorologie** (A.N.M.) a emis la data de 23.06.2021, la ora 10:30, **Avertizarea Meteorologică nr. 76**, conform căreia:

**MESAJ 1**

**- COD GALBEN:** „*În cursul zilei de miercuri (23 iunie) în Oltenia, Maramureș, vestul și nord-vestul Transilvaniei, sud-vestul și centrul Munteniei, local vremea va fi caniculară, disconfortul termic ridicat, iar indicele temperatură-umezeală va depăși pragul critic de 80 de unități. Maximele termice se vor situa în general între 33 și 37 de grade. Notă: în cursul nopții, local valorile termice nu vor coborî sub 20 de grade.”*

**- COD GALBEN:** „*În intervalul 23 iunie, ora 12:00 – 23 iunie, ora 22:00, în zonele de munte, în Dobrogea, Moldova, local în Oltenia, Muntenia și Transilvania vor fi perioade cu instabilitate atmosferică accentuată, ce se va manifesta prin averse ce vor avea și caracter torențial, frecvente descărcări electrice, vijelii și grindină. În intervale scurte de timp cantitățile de apă vor depăși 25....40 l/mp. Notă: astfel de fenomene vor fi pe alocuri și în restul țării.”*

**- COD PORTOCALIU:** „*În cursul zilei de miercuri (23 iunie) în județele Caraș-Severin, Timiș, Arad, Bihor și Satu Mare, valul de căldură se va intensifica, va fi caniculă și disconfortul termic accentuat. Se vor înregistra temperaturi maxime cuprinse frecvent între 37 și 39 de grade, iar în cursul nopții valorile termice nu vor coborî, în general, sub 22...25 de grade.”*

**MESAJ 2**

**- COD GALBEN:** „*În zilele de joi și vineri (24 și 25 iunie) valul de căldură va cuprinde toată țara, iar disconfortul termic va fi ridicat și indicele temperatură-umezeală (ITU) va depăși pragul critic de 80 de unități. În Muntenia, Dobrogea, Moldova și estul Transilvaniei maximele termice se vor situa, în general, între 33 și 37 de grade, iar local minimele nu vor coborî sub 20 de grade. Notă: în zonele montane și pe arii mai restrânse în restul țării, mai ales după-amiaza și seara, vor mai fi perioade cu instabilitatea atmosferică ce se va manifesta prin averse torențiale, descărcări electrice, intensificări de scurtă durată ale vântului, vijelii și căderi de grindină.”*

**- COD PORTOCALIU:** „*Joi și vineri (24 și 25 iunie) în sud-vestul și centrul țării, valul de căldură se va intensifica, va fi caniculă și disconfort termic accentuat. Se vor înregistra temperaturi maxime cuprinse frecvent între 37 și 39 de grade în Oltenia și între 35...37 de grade în cea mai mare parte a Transilvaniei. Valorile nocturne nu vor coborî, în general, sub 20...22 de grade.”*

**- COD ROŞU:** „*Joi și vineri (24 și 25 iunie) în județele Caraș-Severin, Timiș, Arad, Bihor, Satu Mare, Sălaj și Maramureș se vor înregistra temperaturi maxime extreme, comparabile cu recordurile absolute ale perioadei. Acestea vor fi cuprinse între 39 și 41 de grade, iar în nord-vest între 35 și 38 de grade. În cursul nopții valorile termice nu vor coborî, în general, sub 20...24 de grade.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi)- COD GALBEN (MESAJ 1);*

- către prefecturile județelor: *ARAD, BIHOR, CARAŞ-SEVERIN, SATU MARE şi TIMIŞ (5 prefecturi) - COD PORTOCALIU (MESAJ 1);*

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 prefecturi) - COD GALBEN (MESAJ 2);*

- către prefecturile județelor: *ALBA, BISTRIŢA-NĂSĂUD, CLUJ, DOLJ, GORJ, HUNEDOARA, MEHEDINŢI, MUREŞ, OLT, SIBIU şi VÂLCEA (11 prefecturi)- COD PORTOCALIU (MESAJ 2);*

- către prefecturile județelor: *ARAD, BIHOR, CARAŞ-SEVERIN, MARAMUREŞ, SĂLAJ, SATU MARE şi TIMIŞ (7 prefecturi)- COD ROŞU (MESAJ 2).*

**ÎN ŢARĂ**

Vremea a fost călduroasă în cea mai mare parte a ţării, caniculară în vest şi sud-vest, iar disconfortul termic a fost accentuat; indicele temperatură-umezeală (ITU) a atins și a depășit pragul critic de 80 de unități în Banat, Crișana, Maramureș, Oltenia, cea mai mare parte a Transilvaniei, a Munteniei şi a Moldovei şi local în vestul Dobrogei. Temperaturile maxime s-au încadrat între 25 de grade la Sulina și 37 de grade la Săcuieni, Chişineu-Criş, Sânnicolau Mare, Jimbolia, Timișoara, Lugoj, Banloc, Moldova Nouă, Calafat şi Băileşti. Cerul a fost variabil dimineaţa şi în a doua parte a nopţii, dar după-amiaza şi seara instabilitatea atmosferică s-a accentuat la început în Carpaţii Orientali şi grupa estică a Meridionalilor şi în zonele submontane şi perimontane aferente acestora, dar şi ale Munţilor Apuseni, apoi local şi în zonele mai joase de relief din Moldova, Muntenia şi estul Olteniei, precum şi în nordul Dobrogei; au fost perioade cu averse ce au avut și caracter torențial (în timp scurt înregistrându-se pe alocuri peste 20...35 l/mp), frecvente descărcări electrice şi intensificări de scurtă durată ale vântului; pe suprafeţe restrânse au fost căderi de grindină, confirmate din datele reţelei meteo şi hidro pentru judeţele Argeş, Galaţi şi zona de munte a judeţului Harghita, iar din surse externe cele din judeţele Bacău, Dâmboviţa, Olt şi Vâlcea şi izolat vijelii (consemnate de staţiile meteo Galaţi, Sulina și Slobozia). Astfel de fenomene au fost pe alocuri severe, respectiv grindină de medii şi mari dimensiuni şi cantităţi de apă de peste 40...60 l/mp şi izolat peste 80 l/mp (confirmare din datele colectate de staţiile meteo şi hidro, din date radar şi din informaţii din surse externe) în special în judeţele Harghita, Alba, Galaţi, Buzău, Dâmboviţa, Argeş, Vâlcea, Tulcea şi zona montană a judeţelor Bistriţa-Năsăud şi Bacău. La ora 06.00 se înregistrau valori termice între 13 grade la Miercurea Ciuc și Târgu Secuiesc și 27 de grade la Șiria și Dumbrăvița de Codru. Noaptea, izolat, s-a format ceață.

***Observaţie:*** *începând de ieri, de la ora 06.00, au fost în vigoare 70 de mesaje pentru fenomene meteorologice periculoase imediate, după cum urmează:*

*- 15 avertizări cod roşu, 4 emise de CNPM Bucureşti pentru Muntenia și 1 pentru Moldova, câte 3 emise de SRPV Sibiu și SRPV Bacău, 2 emise de SRPV Craiova şi câte 1 de SRPV Cluj, respectiv SRPV Constanţa;*

*- 43 avertizări cod portocaliu (16 emise de CNPM Bucureşti, 11 de SRPV Bacău, 5 la SRPV Sibiu, câte 4 la SRPV Craiova, respectiv SRPV Cluj, 3 de SRPV Constanţa);*

*- 13 atenţionări cod galben, 5 emise de CNPM Bucureşti, 4 emise de SRPV Bacău, 3 emise de SRPV Constanţa și 1 emisă de SRPV Sibiu.*

**LA BUCUREŞTI**

Vremea a fost călduroasă, cu valori termice şi disconfort în creştere; temperatura a fost de 32 de grade la Afumaţi şi Băneasa şi 33 de grade la Filaret, iar în cursul după-amiezii indicele temperatură-umezeală (ITU) a depăşit pragul critic de 80 de unităţi. Cerul a fost variabil, cu înnorări în orele serii și în prima parte a nopții când în unele cartiere a plouat slab și s-au semnalat descărcări electrice. Vântul a suflat slab până la moderat. La ora 06.00 se înregistrau 19 grade în Băneasa şi 20 de grade la Filaret și Afumați.

**3. Prognoza meteorologică în intervalul 24.06.2021, ora 09:00 –25.06.2021, ora 09:00**

**ÎN ŢARĂ**

**Valul de căldură va cuprinde întreaga țară, iar în jumătatea vestică, disconfortul termic va deveni deosebit de accentuat (ITU peste 80 de unități) și va fi caniculă. În aceste zone valorile termice diurne se vor situa între 35 și 41 de grade, astfel că în județele Caraș-Severin, Timiș, Arad, Bihor, Satu Mare, Sălaj și Maramureș se vor înregistra temperaturi maxime extreme, comparabile cu recordurile absolute ale perioadei.** În restul teritoriului vremea va fi călduroasă, pe arii restrânse caniculară, iar disconfortul termic ridicat mai ales după-amiaza, când se vor înregistra maxime termice cuprinse între 30 și 35 de grade, cu valori ușor mai scăzute pe litoral unde vor fi 26...28 de grade. Cerul va fi variabil spre mai mult senin în prima parte a zilei, apoi instabilitatea atmosferică va deveni pronunțată, iar după-amiaza și în prima parte a nopții, în zonele montane, în regiunile sud-estice și pe arii mai restrânse în rest, vor fi înnorări accentuate, frecvente descărcări electrice, averse torențiale, grindină și vijelii. Temperaturile minime, în general se vor situa peste 20 de grade în zonele de câmpie și de deal, iar la nivelul întregii țări vor fi între 15 și 26 de grade, cu valori mai scăzute în depresiuni. Dimineața și noaptea, izolat îndeosebi în regiunile sud-estice se va semnala ceață.

**LA BUCUREŞTI**

**Disconfortul termic se va accentua (indicele temperatură umezeală va depăși pragul critic de 80 de unități) și va fi caniculă.** Cerul va fi variabil, dar după-amiaza și seara probabilitatea pentru averse, posibil torențiale, descărcări electrice, intensificări ale vântului și grindină se va menține ridicată. Temperatura maximă se va situa în jurul valorii de 34 de grade, iar cea minimă se va situa peste 20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

***Administrația Națională Apele Române*** informează că la data de 23.06.2021, la ora 12:40, a fost semnalată modificarea aspectului apei pârâului Luţ (culoare albicioasă), afluent de dreapta al râului Mureș, între localităţile Batoș și Monor, judeţul Mureș. Reprezentanţii S.G.A. Mureș s-au deplasat pe teren, unde s-au constatat următoarele:

- la circa 800 m în aval de podul Monor s-au găsit, pe malul stâng al pârâului Luţ, 10 peşti morţi care nu erau în cursul de apă (mortalitatea piscicolă a fost cauzată de poluarea din data de 21.06.2021, de la SC Carmolact Prod SRL);

- apa pârâului Luţ avea o transparenţă normală, nu s-au constatat mirosuri specifice poluării;

- o echipă de la SC Carmolact Prod SRL s-a deplasat pe teren pentru a igeniza porţiunea respectivă, prin curăţarea vegetaţiei din apropierea malului şi a colectat peştii morţi.

Nu s-a confirmat o nouă poluare a apei pârâului Luţ.

**2.3. Pe Marea Neagră**

***A.B.A. Dobrogea-Litoral*** informează că la data de 23.06.2021, la ora 16:00, a fost semnalată prezenţa unui pui de delfin eşuat, pe plaja „Trei papuci” - zona Arona Beach. Au fost informaţi, conform protocolului de colaborare, ONG Mare Nostrum şi I.N.C.D.M. „Grigore Antipa”.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 21.06.2021-22.06.2021, în cadrul Reţelei Naţionale de Monitorizare, nu au fost înregistrate depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).Nu a fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni)**.** Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.06.2021-23.06.2021 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

**DIRECȚIA DE COMUNICARE, TRANSPARENȚĂ ȘI IT**